Kloakvand endte i Skibsted Å.

Et kloakoverløb endte mandag eftermiddag med kloakvand i Skibsted Å ved Skibstedvej. - Der er kommet en prop i kloakken, så noget spildvand er løbet over. Vi har styr på det og har suget det op igen, siger indsatsleder ved Rebild Beredskab Thomas Karlson. Han oplyser, at de har lavet en dæmning og suget 8.000 til 10.000 liter op af åen. - Alt sammen er selvfølgelig ikke kloakvand. Det er tyndet op med vand fra åen.